‘यंगिस्तान’ पूरी तरह से पॉलिटिकल फ़िल्म है, जिसे नीरस होने से बचाने के लिए रोमांस का तड़का लगाया गया है। फ़िल्म में जैकी भगनानी 28 साल के प्रधानमंत्री का रोल निभा रहे हैं। फ़िल्म में कंटेंपरेरी पॉलिटिक्स की काफी तस्वीरें देखने को मिलेंगी। मसलन, जैकी के क़िरदार को राहुल गांधी से मिलता-जुलता बनाना या फिर अरविंद केजरीवाल के स्टाइल में पॉलिटिक्स करना। हालांकि, जैकी इन समानाताओं को महज़ इत्तेफाक़ा का नाम देते हैं।